Diari Oficial de la Generalitat Valenciana


Sumari del DOGV 7021, del 10-05-2013 (2013/4652)

RESOLUCIÓ de 2 de maig de 2013, de la Subsecretaria de la Conselleria de Presidència i Agricultura, Pesca, Alimentació i Aigua, per la qual es delega la resolució de determinats expedients sancionadors en matèria vitivinícola.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4652


Data del document
:   02-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 2 de maig de 2013, de la Subsecretaria de la Conselleria de Presidència i Agricultura, Pesca, Alimentació i Aigua, per la qual es delega la resolució de determinats expedients sancionadors en matèria vitivinícola. [2013/4652]  
Per Decret 19/2012, de 7 de desembre, del president de la Generalitat, es determinen les conselleries en què s'organitza l'administració de la Generalitat, i la Conselleria de Presidència i Agricultura, Pesca, Alimentació i Aigua és una de les que formen part de la nostra administració autonòmica.  
El Reglament de la Llei 2/2005, de 27 de maig (DOCV 5435, 24.01.2007), de la Generalitat, d'Ordenació del Sector Vitivinícola de la Comunitat Valenciana, aprovat pel Decret 8/2007, de 19 de gener, del Consell, establix en l'article 29.c que correspon al subsecretari la competència per a resoldre els expedients sancionadors per infraccions lleus que regula la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana, en matèria de qualitat vitivinícola i d'operadors acollits a un nivell de protecció, organismes d'inspecció i control i òrgans de gestió.   
  
A fi de dotar de major agilitat la gestió dels assumptes la competència dels quals té assignada la Subsecretaria de la Conselleria de Presidència i Agricultura, Pesca, Alimentació i Aigua, i d'acord amb el principi d'eficàcia que regix l'actuació de les administracions públiques, es considera oportú delegar esta competència en un altre òrgan de la Conselleria.  
De conformitat amb el que disposa l'article 63 de la Llei del Consell i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en la persona titular de la Secretaria Autonòmica d'Agricultura, Pesca, Alimentació i Aigua la competència per a la resolució d'expedients sancionadors per infraccions lleus en matèria de qualitat vitivinícola i d'operadors acollits a un nivell de protecció, organismes d'inspecció i control i òrgans de gestió, establida en l'article 29, lletra c, del Reglament de la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana, aprovat per Decret 8/2007, de 19 de gener, del Consell.  
  
Segon  
La present delegació de competència podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La competència delegada en la present resolució podrà ser avocada en els termes i amb els requisits que establix l'article 14 d'esta última norma.  
  
  
Tercer  
En tots aquells casos en què es faça ús d'esta delegació haurà de fer-se constar expressament esta circumstància, en la resolució o acte que s'adopte, i es consideraran dictats per l'òrgan delegatori.  
  
La competència exercida per delegació no podrà ser objecte de delegació en un altre òrgan.  
  
Quart  
Esta resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 2 de maig de 2013.- El subsecretari de la Conselleria de Presidència i Agricultura, Pesca, Alimentació i Aigua: Jesús Marí Farinós.